smcproject/ml-wiki-sentences huggingface dataset:
നംതോക് സാം മ്യുൻ തുങ് (น้ำตก สาม หมื่น ทุ่ง) 30 മീറ്റർ ഉയരമുള്ള ഈ ഭീമൻ വെള്ളച്ചാട്ടം ലാം ഹുയി സാം മ്യുൻ ലുവാങിൽ നിന്നും ആരംഭിച്ച് വർഷം മുഴുവനും ഒഴുകുന്നു.
പാർക്കിന്റെ താഴ്ന്ന പ്രദേശമായ ടാൻ ക്രബക് യായ് ഡപ്റ്റെറോകാർപ്പ് വനഭാഗമാണ് .
പാർക്കിലെ ഉയർന്ന പ്രദേശങ്ങളിൽ നിത്യഹരിത വനങ്ങളും പൈൻ മരങ്ങളും കാണപ്പെടുന്നു.
സീറോ , ബാർക്കിംഗ് ഡീയർ, സാമ്പാർ ഡീയർ, ഗോൾഡൻ ക്യാറ്റ്, കാട്ടുപന്നി എന്നിവയും പാർക്കിൽ കാണപ്പെടുന്ന മൃഗങ്ങളുടെ ഇനത്തിൽപ്പെടുന്നു.
പക്ഷിനിരീക്ഷണ പ്രദേശമാണ് പാർക്ക്.
ടൈഗർ ഷ്രൈക്ക് , ഫോറസ്റ്റ് വാഗ്ടൈയ്ൽ , Chinese pond heronചൈനീസ് പോൻഡ് ഹെറോൺ തുടങ്ങിയ ഇനങ്ങളും ഇവിടെ കാണപ്പെടുന്നു.
അവലംബം Taksin Maharat National Park എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
തഖരീദ് ഹിക്മത്
ജോർദ്ദാനിയൻ റിട്ടയേർഡ് ജഡ്ജാണ് തഖരീദ് ഹിക്മത്.
Taghreed Hikmat (ജനനം" 1945)  1998 ൽ ജഡ്ജായിരുന്ന സമയത്ത് ജോര്ദാനിലെ പ്രഥമവനിതാ ജഡ്ജായിരുന്നു ഇവർ.
2003 മുതൽ 2011വരെ റുവാണ്ടയിലെക്കുള്ള ഇൻറർനാഷണൽ ക്രിമിനൽ കോടതി ജഡ്ജിയായിരുന്നിട്ടുണ്ട്.
1945ൽ സർഗയിൽ ജനിച്ചു.
1969നും 1973നുമിടയിൽ ഡമസ്കസ് സർവ്വകലാശാലയിൽ നിന്നും നിയമ പഠനം പൂർത്തിയാക്കി.
1982ൽ അഭിഭാഷകയായി സേവനം ആരംഭിച്ചു.
കക്ഷികൾക്കു വേണ്ടി കോടതിയിൽ ഹാജരായി തുടങ്ങി.
തക്ഷൻകുന്ന് സ്വരൂപം ഇംഗ്ലീഷ് വിലാസം https://ml.wikipedia.org/wiki/Thakshankunnu_swarupam
2015 ലെ കേരള സാഹിത്യ അക്കാദമി പുരസ്കാരവും, 2016 ലെ വയലാർ പുരസ്കാരവും അടക്കം നിരവധി പുരസ്കാരങ്ങൾക്ക് അർഹമായ യു.കെ. കുമാരൻ രചിച്ച നോവലാണ് തക്ഷൻകുന്ന് സ്വരൂപം .
ഒരു ഗ്രാമത്തിന്റെ പശ്ചാത്തലത്തിൽ, 1900 മുതൽ 1980 വരെയുള്ള കേരളീയ ജീവിതത്തിന്റെ ആകുലതകളും സന്തോഷങ്ങളും അടയാളപ്പെടുത്തുന്ന കൃതിയാണ് തക്ഷൻകുന്ന്‌ സ്വരൂപം.
സ്വാതന്ത്യപൂർവ്വ കേരളം, നവോത്ഥാനാശയങ്ങളുടെ വേരോട്ടം, ദേശീയ പ്രസ്ഥാനം, ഗുരുവായൂർ സത്യഗ്രഹം, കേളപ്പന്റെ സഹനസമരം, വസൂരി ബാധ, സ്വാതന്ത്ര്യലബ്ധി, ആധുനിക കേരള സമൂഹത്തിന്റെ രൂപപ്പെടൽ തുടങ്ങി നിരവധി ചരിത്ര സംഭവങ്ങൾ ഈ നോവലിൽ കടന്നു വരുന്നുണ്ട്.
കല്ലുവെട്ടി പാച്ചറുടെ മകനായ രാമറിലൂടെ, അദ്ദേഹത്തിന്റെ എൺപത്‌ വർഷങ്ങൾ നീണ്ട ജീവിതത്തിലൂടെ സംസ്ഥാനത്ത്‌ നവോത്ഥാനാശയങ്ങളുടെ വളർച്ചയാണ്‌ നോവൽ വിവരിക്കുന്നത്‌ പുരസ്കാരങ്ങൾ കേരള സാഹിത്യ അക്കാദമി പുരസ്കാരം (2015) വയലാർ അവാർഡ് (2016) ചെറുകാട് പുരസ്കാരം വൈക്കം ചന്ദ്രശേഖരൻനായർ പുരസ്കാരം ബഷീർ സ്മാരക പുരസ്ക്കാരം അവലംബം ↑ {{ cite web }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link )
തഖിയുദ്ദീൻ നബ് ഹാനി ഇംഗ്ലീഷ് വിലാസം https://ml.wikipedia.org/wiki/Taqiuddin_al-Nabhani
ഹിസ്ബു തഹ്രീർ എന്ന ഇസ്ലാമിക സംഘടനയുടേ സ്ഥാപകനാണ്‌ തഖിയുദ്ദീൻ നബ്‌ഹാനി (‍പൂർണനാമം: ഷേക്ക് മുഹമ്മദ് തഖിയുദ്ദീൻ ബിൻ ഇബ്രാഹിം ബിൻ മുസ്തഫ ബിൻ ഇസ്മയിൽ ബിൻ യൂസവ് അൽ നബ്‌ഹാനി, അറബി: تقي الدين النبهاني‎).
(1909-1977).
പാലസ്തീനിലെ ഹൈഫയിൽ ജനിച്ചു.
നിരവധി ഗ്രന്ഥങ്ങൾ രചിച്ചിട്ടുണ്ട് പുസ്തകങ്ങൾ സേവിങ്ങ് പലസ്തീൻ - 1950 ദ് മെസ്സേജ് ഓഫ് ദ് അറബ്സ് - 1950 ദ് സിസ്റ്റം ഫോർ സൊസൈറ്റി - 1950 ദ് റൂളിങ്ങ് സിസ്റ്റം ഇൻ ഇസ്‌ലാം - 1953 ദ് എകൊണോമിക്ക് സിസ്റ്റം ഇൻ ഇസ്‌ലാം - 1953 ദ് സോഷ്യൽ സിസ്റ്റം ഇൻ ഇസ്‌ലാം -1953 ദ് പാർട്ടി സ്ട്രക്ച്ചർ -1953 ദ് കൺസെപ്റ്റ്സ് ഓഫ് ഹിസ്ബുത്തഹ്‌രീർ - 1953 ദ് ഇസ്‌ലാമിക് സ്റ്റേറ്റ് - 1953 ദ് ഇസ്‌ലാമിക് പേഴ്സണാലിറ്റി (മൂന്നു വാല്യങ്ങളിൽ) - 1960 പൊളിറ്റിക്കൽ കൺസപ്റ്റ്സ് ഓഫ് ഹിസ്ബുത്തഹ്‌രീർ - 1969 പൊളിറ്റിക്കൽ വ്യൂ ഓഫ് ഹിസ്ബുത്തഹ്‌രീർ - 1972 ഇണ്ട്രൊഡക്ഷൻ റ്റു ദ് കോൺസ്റ്റിറ്റ്യൂഷൻ ഓർ ദ് റീസൺസ് ദാറ്റ് മേക്ക് ഇറ്റ് ഓബ്ലിഗേറ്ററി - 1963 ദ് ഖിലാഫ - 1967 പ്രെസെൻസ് ഓഫ് മൈൻഡ് - 1976 എ ബേണിങ്ങ് കാൾ ടു ദ് മുസ്‌ലിംസ് ഫ്രം ഹിസ്ബുത്തഹ്‌രീർ - 1965 തിങ്കിങ്ങ് - 1973 ദ് ജൂറിപ്രൂഡൻസ് ഓഫ് പ്രെയർ
മറ്റ് പലരുടെയും പേരുകൾ താഴെപ്പറയുന്ന ഗ്രന്ഥങ്ങളുടെ കർത്താക്കളായി വരാറുണ്ടെങ്കിലും ഈ ഗ്രന്ഥങ്ങളുടെയും കർ‌ത്താവ് അൽ-നബ്‌ഹാനി ആണെന്ന് കരുതപ്പെടുന്നു.
ദ് റൂൾസ് ഓഫ് എവിഡൻസ് - 1963 ദ് പീനൽ കോഡ് - 1965 ദ് ഐഡിയൽ എക്കൊണോമിക്ക് പോളിസി - 1963 റെഫ്യൂട്ടേഷൻ ഓഫ് മാർക്സിസ്റ്റ് സോഷ്യലിസം - 1963 ഇസ്‌ലാമിക് ഥോട്ട് - 1958
തഗനി ദേശീയോദ്യാനം
തഗനി എന്നത് ചെല്ല്യാബിൻസ്ക്ക് ഒബ്ലാസ്റ്റിന്റെ അതിർത്തിയിലുള്ള, തെക്കൻ യുറാൽ പർവ്വതനിരകളിലെ ഒരുകൂട്ടം പർവ്വതശിഖരങ്ങളാണ്.
ഏറ്റവും ഉയർന്ന ഭാഗം സമുദ്രനിരപ്പിൽ നിന്ന് 1178 മീറ്റർ ഉയർന്ന് സ്ഥിതിചെയ്യുന്നു.
സ്ലാറ്റൊഉസ്റ്റിന്റെ അതിർത്തികളിലേക്കു വരെ എത്തുന്ന തെക്കു- പടിഞ്ഞാറൻ അതിർത്തിയുള്ള തഗനി ദേശീയോദ്യാനം ( Russian : Таганай ) സ്ഥാപിതമായത് 1991ലാണ്.
ഈ ദേശീയോദ്യാനത്തിന്റെ ആകെ വിസ്തീർണ്ണം 568 ചതുരശ്രകിലോമീറ്റർ ആണ്.
വടക്കുനിന്നും തെക്കുവരെയുള്ള ദൂരം 52 കിലോമീറ്ററും വീതി ഏകദേശം 10 മുതൽ 15 വരെയുമാണ്.
കാലഭേദവും കാലാവസ്ഥയും Zlatoust, Russia പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം പ്രതിദിന മാധ്യം °F 3 6 15 32 46 55 60 57 44 32 21 6 32 മഴ/മഞ്ഞ് inches 1.4 1.1 1.1 1.7 2.3 3.2 4.7 3.1 2.8 2.5 1.9 1.5 27.2 പ്രതിദിന മാധ്യം °C −16 −14 −9 0 8 13 16 14 7 0 −6 −14 0 മഴ/മഞ്ഞ് mm 36 28 28 43 58 81 119 79 71 64 48 38 691 ഉറവിടം: Looking south in the direction of Zlatoust .
നരകാസുരൻ ഇംഗ്ലീഷ് വിലാസം https://ml.wikipedia.org/wiki/Narakasura ശ്രീകൃഷ്ണൻ സത്യഭാമയുമൊന്നിച്ച് നരകാസുരന്റെ സൈന്യത്തിനെതിരെ യുദ്ധം ചെയ്യുന്നു
ഭാരതീയ പുരാണങ്ങളിൽ പരാമർശിക്കപ്പെട്ടിട്ടുള്ള ഒരു അസുരനാണ് നരകാസുരൻ .
ഹിരണ്യാക്ഷന് ഭൂമീദേവിയിൽ ജനിച്ച പുത്രനാണ് നരകാസുരനെന്ന് ഭാഗവതത്തിലും കശ്യപപ്രജാപതിക്ക് കാളിക എന്ന പത്നിയിൽ ജനിച്ചവനാണെന്ന് വാല്മീകി രാമായണത്തിലും പ്രസ്താവമുണ്ട്.
ഭൂമീദേവിയുടെ അപേക്ഷപ്രകാരം മഹാവിഷ്ണു നരകന് നാരായണാസ്ത്രം നല്കുകയും അത് കൈയിലുള്ളപ്പോൾ  തനിക്കല്ലാതെ മറ്റാർക്കും അവനെ വധിക്കുവാൻ സാധിക്കുകയില്ല എന്ന് അനുഗ്രഹിക്കുകയും ചെയ്തുവെന്ന് ഭാഗവതപുരാണത്തിലെ ദശമസ്കന്ധത്തിൽ പറഞ്ഞിട്ടുണ്ട്.
മഹാവിഷ്ണുവിന്റെ വരം ലഭിച്ച നരകൻ പ്രാഗ്ജ്യോതിഷം തലസ്ഥാനമാക്കി ദീർഘകാലം ഭരണം നടത്തി.
നരകാസുരൻ ദേവലോകം ആക്രമിച്ച് ദേവമാതാവായ അദിതിയുടെ കുണ്ഡലങ്ങളും വരുണന്റെ വെൺകൊറ്റക്കുടയും കരസ്ഥമാക്കുകയുണ്ടായി.
ഇന്ദ്രന്റെ അപേക്ഷപ്രകാരം ശ്രീകൃഷ്ണൻ സത്യഭാമാസമേതം ഗരുഡാരൂഢനായി പ്രാഗ്ജ്യോതിഷത്തിലെത്തി യുദ്ധം ചെയ്ത് നരകനെ വധിച്ചു.
നരകന്റെ നാരായണാസ്ത്രം പുത്രനായ ഭഗദത്തനു ലഭിച്ചു.
നരകൻ തടവിൽ പാർപ്പിച്ചിരുന്ന പതിനാറായിരം രാജകന്യകമാരെ ശ്രീകൃഷ്ണൻ പത്നിമാരായി സ്വീകരിച്ചു.
ഇവർ നരകാസുരന്റെ പുത്രിമാരായിരുന്നുവെന്നും ചില പുരാണഗ്രന്ഥങ്ങളിൽ പരാമർശമുണ്ട്.
നരകാസുരവധത്തിന്റെ സ്മരണാർഥമാണ് ദീപാവലി ആഘോഷം എന്നാണ് ഒരു ഐതിഹ്യം.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നരകാസുരൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നരനാരായണന്മാർ ഇംഗ്ലീഷ് വിലാസം https://ml.wikipedia.org/wiki/Nara-Narayana
ഹൈന്ദവ പുരാണങ്ങളിൽ പരാമർശിക്കപ്പെട്ടിട്ടുള്ള രണ്ട് ഋഷിമാരാണ് നരനാരായണന്മാർ ( സംസ്കൃതം : नर-नारायण ).
പണ്ട് ബ്രഹ്മാവിന്റെ വലത്തെ മുല ഭേദിച്ചുകൊണ്ട് സനാതനമായ ധർമ്മം മൂർത്തിയായി അവതരിച്ചു.
ഈ ധർമ്മം സ്വയം സാക്ഷാൽ മഹാവിഷ്ണുവായിരുന്നു.
ഈ ധർമ്മദേവന്റെ പുത്രന്മാരായി മഹാവിഷ്ണു നാല് രൂപങ്ങളിൽ അവതരിക്കുകയുണ്ടായി.
ഹരി , കൃഷ്ണൻ , നരൻ , നാരായണൻ എന്നിങ്ങനെ നാല് രൂപങ്ങളിൽ വിഷ്ണു ജനിച്ചു .
ഇവരിൽ ഹരിയും കൃഷ്ണനും പരമയോഗികളും, നരനും നാരായണനും മഹാതപസ്വികളുമായി ശോഭിച്ചു.
ജനനത്തിനു മുൻപ് ഇവർ വിഷ്ണു സ്വരൂപരായിരുന്നു.
നരനാരായണന്മാർ ഒരായിരം വർഷം ബദര്യാശ്രമത്തിലിരുന്ന് ബ്രഹ്മത്തെ തപസ്സു ചെയ്തു.
[ദേവീ ഭാഗവതം 4 -ആം സ്കന്ധം] .
നരനും നാരായണനും ദേവകാര്യാർത്ഥം ദ്വാപരയുഗത്തിന്റെ അന്തിമഘട്ടത്തിൽ അർജ്ജുനനായും കൃഷ്ണനായും ജനിക്കുകയുണ്ടായി .
നരനാരായണന്മാർ പരമാത്മാവായ സാക്ഷാൽ ആദിനാരായണന്റെ അംശമാണെന്നും കൃഷ്ണാർജുനന്മാർ ഇവരുടെ പുനർജന്മമാണെന്നുമാണ് മറ്റൊരു വിശ്വാസം.
നാരായണമഹർഷിയുടെ കൃഷ്ണമായ (കറുപ്പുനിറമുള്ള) ഒരു കേശം ശ്രീകൃഷ്ണനായി ജന്മമെടുത്തു എന്നു മഹാഭാരതം ആദിപർവത്തിൽ പറയുന്നു.
നരനാരായണന്മാരിൽ നരൻ ശ്വേതവർണനും നാരായണൻ കൃഷ്ണവർണനും ആയിരിക്കുന്നുവെന്ന് പദ്മപുരാണത്തിൽ പ്രസ്താവിച്ചിട്ടുണ്ട്.
നരന്റെ ഉൽപ്പത്തി
ഒരിക്കൽ ബ്രഹ്മാദേവനും പരമശിവനും തമ്മിലുള്ള യുദ്ധത്തിൽ പരമശിവൻ ബ്രഹ്മാദേവന്റെ ഒരു തല നുള്ളിക്കളയുന്നു .
കോപിഷ്ഠനായ  ബ്രഹ്മദേവൻ, തന്റെ വിയർപ്പ് തുള്ളികളിൽ നിന്നും സ്വേദജൻ എന്നൊരു  മഹാപുരുഷന് ജന്മം നല്കുകയും അവനോടു പരമശിവനെ വധിക്കുവാൻ ആവശ്യപ്പെടുകയും ചെയ്തു.
സ്വേദജന്  ആയിരം കവചങ്ങളുണ്ടായിരുന്നു.
ആയിരം കവചങ്ങൾ ഉള്ളതിനാൽ സ്വേദജൻ സഹസ്രകവചൻ എന്നും പേരുണ്ട് .
സ്വേദജൻ ശിവനെ പിന്തുടർന്നു.
ശിവൻ ഓടി വൈകുണ്ഠത്തിലെത്തി സാക്ഷാൽ മഹാവിഷ്ണുവിനെ അഭയം പ്രാപിക്കുകയും ചെയ്തു.
തുടർന്ന് മഹാവിഷ്‌ണു ഹുങ്കാരത്താൽ സ്വേദജനെ മോഹാലസ്യപ്പെടുത്തി ശിവനെ ആശ്വസിപ്പിച്ചു.
തുടർന്ന് പരമശിവൻ മഹാവിഷ്ണുവിനോട് ഭിക്ഷ യാചിച്ചു.
കൈവശം ഒന്നുമില്ലാതിരുന്ന മഹാവിഷ്ണു , പരമശിവന്റെ കപാലത്തിൽ തന്റെ വലതുകരം ഇട്ടുകൊടുത്തു.
പരമശിവൻ തന്റെ ശൂലം കൊണ്ട് മഹാവിഷ്ണുവിന്റെ കരത്തിൽ കുത്തുകയും വിഷ്ണുകരത്തിൽ നിന്നും ഭഗവാന്റെ രക്തം പരമശിവന്റെ കപാലത്തിൽ വീണു തുടങ്ങുകയും ചെയ്തു.
മഹാവിഷ്ണുവിന്റെ രക്തം വീണു ശിവകപാലം നിറഞ്ഞു.
അപ്പോൾ മഹാവിഷ്ണു രക്തധാരയെ ഉപസംഹരിച്ചു.
ഈ രക്തത്തെ പരമശിവൻ ആയിരം ദിവ്യവര്ഷം മൂന്നാം തൃക്കണ്ണ് കൊണ്ട് നോക്കി കൈകൊണ്ടു കശക്കി.
ആ രക്തത്തിൽ നിന്നും മഹാവിഷ്‌ണുവിന്റെയും, പരമശിവന്റെയും തേജസ്സോടെ ഒരു മഹാപുരുഷൻ ഉണ്ടായി വന്നു .
അദ്ദേഹമാണ് രക്തജൻ .
രക്തജന് ആയിരം കരങ്ങളുണ്ടായിരുന്നു.
ഈ രക്തജനും സ്വേദജനും തമ്മിൽ യുദ്ധമാരംഭിച്ചു .
ഒടുവിൽ സ്വേദജന് ഒരു കവചവും , രക്തജന് കൈ രണ്ടും മാത്രം അവശേഷിച്ചു.
യുദ്ധം തുല്യനിലയിൽ അവസാനിച്ചപ്പോൾ, ബ്രഹ്മാവ്‌ സ്ഥലത്തെത്തുകയും, അടുത്ത ജന്മത്തിൽ രക്തജനും സ്വേദജനും തമ്മിൽ ഏറ്റുമുട്ടട്ടെന്നും, അന്ന് ഇവരുടെ വിജയ പരാജയങ്ങൾ നിശ്ചയിക്കാമെന്നും അറിയിച്ചു .
രക്തജൻ പരമശിവനാൽ അനുഗ്രഹിക്കപ്പെടുകയും, പിന്നീട്  മഹാവിഷ്ണുവിന്റെ അംശമായ നാരായണഋഷിയോടു ചേർന്ന് ധർമ്മദേവന്റെ മക്കളായി പുനർജനിക്കുകയും ചെയ്തു .
ഈ രക്തജൻ നരനായി ജനിച്ചിട്ട് അർജ്ജുനനായി വീണ്ടും പുനർജനിച്ചു.
സ്വേദജനാണ് കര്ണ്ണൻ ആയി പുനർജനിച്ചതു .
സ്വേദജനും രക്തജനും തുല്യ നില പാലിച്ച സമയത്ത് മഹാവിഷ്ണു സൂര്യദേവനെ അടുത്തുവിളിച്ചു ഇങ്ങനെ പറഞ്ഞു .
" ദേവകാര്യം സാധിപ്പാനായി കലി - ദ്വാപര സന്ധിയിൽ ഈ സ്വേദജനെ സ്വന്തം അംശത്തിൽ നിന്നും അങ്ങ് ജനിപ്പിക്കണം. വസുഷേണൻ എന്ന പേരിൽ കുന്തിക്ക് ജനിക്കുന്ന ഇവൻ കർണ്ണനെന്നു പ്രസിദ്ധനാകും. എന്റെ പ്രസാദത്താൽ ഇവൻ സര്വ്വ സമ്പത്തും ഉത്തമ ബ്രാഹ്മണർക്ക് ദാനം ചെയ്യും "
അതിനു ശേഷം ഇന്ദ്രനെ അടുക്കൽ വിളിച്ചു രക്തജനെ സ്വന്തം അംശത്തിൽ ജനിപ്പിക്കാൻ മഹാവിഷ്ണു ആവശ്യപ്പെട്ടപ്പോൾ ഇന്ദ്രൻ ഒരു തടസ്സം ഉന്നയിച്ചു.
അതായത് ശ്രീരാമാവതാരത്തിൽ വിഷ്ണു സൂര്യപുത്രനെ അനുകൂലിച്ചു തന്റെ പുത്രനായ ബാലിയെ സംഹരിച്ചുവെന്നും , അതിനാൽ രക്തജനെ തന്റെ പുത്രനാക്കുകയില്ലെന്നും പറഞ്ഞു.
ഇത് കേട്ടപ്പോൾ മഹാവിഷ്ണു; ഇത്തവണ ഇന്ദ്രപുത്രന്റെ തോഴനായി ഇരുന്നുകൊള്ളാമെന്നും, സൂര്യപുത്രനെ  സംഹരിപ്പാൻ സഹായിക്കാമെന്നും അറിയിച്ചു .
ഒടുവിൽ ഇന്ദ്രൻ സമ്മതിച്ചു .
അങ്ങനെ സൂര്യപുത്രനായി സ്വേദജൻ കർണ്ണനായും , ഇന്ദ്രപുത്രനായി രക്തജൻ അർജ്ജുനനായും ജനിച്ചു .
[പത്മപുരാണം , സൃഷ്ടിഖണ്ഡം , 14 ആം അദ്ധ്യായം] .
ശിവനാരായണ യുദ്ധം
ദക്ഷയാഗത്തിൽ സതി ആത്മാഹുതി ചെയ്ത ശേഷം ശിവൻ കോപിഷ്ഠനായി തന്റെ ശൂലത്തെ ദക്ഷന്റെ യാഗശാലയിലേക്കെറിഞ്ഞു.
ശൂലം യാഗശാല ഭസ്മമാക്കിയ ശേഷം ബദര്യാശ്രമത്തിൽ തപസ്സു ചെയ്തുകൊണ്ടിരുന്ന നാരായണമുനിയുടെ നെഞ്ചിൽ പതിച്ചു.
ശൂലം ശക്തിയായി ജ്വലിച്ചുകൊണ്ടു നാരായണന്റെ മുടിയെ തപിപ്പിച്ചു.
നാരായണന്റെ മുടി പച്ചനിറമായി തീർന്നു.
അന്നുമുതൽ നാരായണന് മുഞ്ജകേശൻ എന്ന പേരുണ്ടായി .
തുടർന്ന് നാരായണൻ ശക്തിയായ ഒരു ഹുങ്കാരം വിട്ടു.
അത് ശിവശൂലത്തെ മടക്കി.
നാരായണന്റെ ഹുങ്കാരമേറ്റ ശൂലം തിരികെ ശിവന്റെ കൈകളിലെത്തി.
ശിവൻ നരനാരായണന്മാരുമായി യുദ്ധമുണ്ടായി.
നാരായണൻ ശിവന്റെ കഴുത്തിൽ പിടികൂടി.
അപ്പോൾ ശിവന്റെ കഴുത്ത് നീലിച്ചു പോയി.
അന്നുമുതൽ ശിവന് നീലകണ്ഠൻ എന്ന പേരുണ്ടായി.
തുടർന്ന് നരൻ ശക്തിയേറിയ മന്ത്രം ജപിച്ചുകൊണ്ടു ഒരു ഇഷീക എടുത്ത് ശിവനു നേരെ പ്രയോഗിച്ചു.
ഈ ഇഷീക ഒരു പരശു ആയിത്തീർന്നു.
(രണ്ടു വശത്തും മഴുവോടു കൂടിയ ആയുധമാണ് പരശു).
ശിവനാകട്ടെ പരശുവിനെ ഖണ്ഡിച്ചു കളഞ്ഞു.
അന്നുമുതൽ ശിവന് ഖണ്ഡപരശു എന്ന പേരുണ്ടായി.
രുദ്രനാരായണയുദ്ധം ഭയങ്കരമായി നടന്നു.
അഗ്നി ഹവിസ്സിനെ വാങ്ങാതായി.
സമുദ്രം വറ്റിപ്പോയി.
ബ്രാഹ്മണർക്കു വേദം തോന്നാതായി.
ഇത്തരത്തിൽ ലോകം നശിക്കാൻ തുടങ്ങിയപ്പോൾ, ബ്രഹ്‌മാവ്‌ ;  ശിവനും നാരായണനും മുൻപിൽ പ്രത്യക്ഷനായി ശിവനെ ശാന്തനാക്കി.
ശിവൻ നാരായണനെ വന്ദിച്ചു.
നാരായണൻ ശിവനെയും വന്ദിച്ചു.
അതോടെ നാരായണനും ശിവനും പരസ്പരം സ്തുതിച്ചു.
നാരായണ മുനി ശിവനോട് ഇങ്ങനെ പറഞ്ഞു.
യസ്ത്വാം വേത്തി സ മാം വേത്തി  യസ്ത്വാ മനു സ മാമനു
നാവയോരന്തരം കിഞ്ചിന്മാ തേ (അ )ഭൂതഃ ബുദ്ധിരന്യഥാ (133)
അദ്യ പ്രഭൃതി ശ്രീവത്സ ശൂലാങ്കോ മേ ഭവത്യമം
മമ പാണ്യംഗിതശ്ചാപി ശ്രീകണ്ഠസ്ത്വം ഭവിഷ്യസി (134)
[മഹാഭാരതം , ശാന്തിപർവ്വം , അദ്ധ്യായം 343  , ശ്ളോകങ്ങൾ 133 ,134 ]
(ഭാഷ അർത്ഥം) അങ്ങയെ അറിയുന്നവൻ എന്നെയും അറിയുന്നു.
അങ്ങയുടെ ഭക്തനാരോ അവൻ എന്റെയും ഭക്തനാണ്.
ഞാനും അങ്ങും ഒന്നാകുന്നു.
യാതൊരന്തരവുമില്ല.
അങ്ങയുടെ ബുദ്ധി ഇക്കാര്യത്തിൽ ചലിക്കരുതേ.
ഇനിമുതൽ എന്റെ നെഞ്ചിലെ അടയാളം അങ്ങയുടെ ത്രിശൂലത്തിന്റേതായിരിക്കും.
എന്റെ കരം കൊണ്ടു ഉണ്ടായ അടയാളത്താൽ അങ്ങ് ശ്രീകണ്ഠനായും ഭവിക്കും .
ഇപ്രകാരം നാരായണനും ശിവനും പരസ്പരം പൂജിച്ചു.
നരഭോജി ഇംഗ്ലീഷ് വിലാസം https://ml.wikipedia.org/wiki/Cannibalism നരഭോജികൾ ഒരു നരഭോജിയും കഞ്ഞും
മനുഷ്യമാംസം ഭക്ഷിക്കുന്നവരെന്നു കരുതപ്പെടുന്ന മനുഷ്യവിഭാഗത്തെ നരഭോജി എന്നു പറയുന്നു.
മറ്റ് മനുഷ്യരെ ഭക്ഷിക്കുന്ന സ്വഭാവമുള്ള ആളുകൾ എന്ന മട്ടിലാണ് നരഭോജികളെക്കുറിച്ചുള്ള കഥകൾ നിലനിൽക്കുന്നത്.
അനുഷ്ഠാനത്തിന്റെ ഭാഗമായി മനുഷ്യമാംസം ഭക്ഷിക്കുന്ന ആന്ത്രപോഫാഗികൾ യൂറോപ്പിലും മറ്റുമുണ്ടായിരുന്നതായി പറയപ്പെടുന്നു.
രണ്ടുതരത്തിലുള്ള നരഭോജനം ഉള്ളതായി കരുതപ്പെടുന്നു.
സ്വഗോത്ര നരഭോജനവും, വിഗോത്ര നരഭോജനവും.
പ്രത്യേക വിഭാഗക്കാർ
നെതർലൻഡ് , യൂറോപ്പ് , ആഫ്രിക്ക , സൗത്ത് അമേരിക്ക , ഇന്ത്യ , ചൈന , ന്യൂസിലൻഡ് , നോർത്ത് അമേരിക്ക, ആസ്ട്രേലിയ , സോളമൺ ദ്വീപുകൾ, ന്യൂകാലിഡോണിയ, ന്യുഗിനിയ, സുമാത്ര, ഫിജി തുടങ്ങിയ സ്ഥലങ്ങളിൽ ഗോത്രയുദ്ധങ്ങളുമായി ബന്ധപ്പെട്ട് ഈ അനുഷ്ഠാനം നിലനിന്നിരുന്നതായി കരുതപ്പെടുന്നു.
ക്ഷാമകാലങ്ങളിൽ നരഭോജനം പ്രത്യക്ഷപ്പെട്ടിരുന്നതായും റിപ്പോർട്ടുകളുണ്ടായിട്ടുണ്ട്.
1930-കളിൽ ഉക്രെയിനിലും രണ്ടാം ലോകയുദ്ധകാലത്ത് സോവിയറ്റ് യൂണിയന്റെ പട്ടാളക്കാരിലും, നാസി ക്യാമ്പുകളിലും, ജപ്പാൻ ട്രൂപ്പുകളിലും, ചൈനീസ് ആഭ്യന്തരയുദ്ധകാലത്തും ഇങ്ങനെ സംഭവിച്ചിട്ടുള്ളതായി ചില അഭ്യൂഹങ്ങളുണ്ട്.
ഇന്ത്യയിലെ പ്രത്യേകവിഭാഗം ശൈവരായ അഘോരികളെക്കുറിച്ചും ഇത്തരം വിശ്വാസങ്ങളുണ്ട്.
കീഴടക്കേണ്ടുന്ന പ്രത്യേകവിഭാഗം ജനതയെ മാനവികതയിൽനിന്ന് ഒറ്റപ്പെടുത്താൻ ബോധപൂർവം നടത്തിയ പ്രചരണ ഫലമായാണ് നരഭോജികൾ എന്ന സങ്കല്പനം രൂപപ്പെട്ടതെന്ന വാദം നിലനിൽക്കുന്നു.
കൊളോണിയൽ അധിനിവേശകാലത്താണ് ലോകവ്യാപകമായി ഇത്തരം കഥകൾ പ്രചരിക്കപ്പെട്ടത്.
ക്ഷാമകാലത്ത് നരഭോജനം നടന്നിരിക്കാമെന്നും അപ്പോൾ അവിടെയെത്തിയ യൂറോപ്യർ യാദൃച്ഛികതയെ രേഖീയ യുക്തിയും ഭാവനയും സന്നിവേശിപ്പിച്ച് നിറംകലർത്തി അവതരിപ്പിച്ചതാവാമെന്നും മാർവിൻ ഹാരിസ് പറയുന്നു.
കെട്ടുകഥകൾ
പുരാതനകാലത്ത് ഒരുപക്ഷേ നരഭോജനം നടന്നിരിക്കാം.
എന്നാൽ ലഭ്യമായ വിവരങ്ങളെ അടിസ്ഥാനപ്പെടുത്തി അത്തരമൊരു നിഗമനത്തിലെത്താൻ പ്രയാസമാണ്.
മുൻവിധികളാൽ നിർണിതമായിരുന്നു മിക്ക ആഖ്യാനങ്ങളുമെന്ന് സാമൂഹിക ശാസ്ത്രജ്ഞർ അഭിപ്രായപ്പെടുന്നുണ്ട്.
വില്യം അറെൻസ് തന്റെ മാൻ ഈറ്റിങ് മിത്ത്, ആന്ത്രപോളജി ആൻഡ് ആന്ത്രപോഫാഗി എന്ന പുസ്തകത്തിൽ നരഭോജനത്തെക്കുറിച്ചുള്ള കഥകളുടെ വിശ്വാസ്യതയെ ചോദ്യം ചെയ്യുന്നു.
മിഷനറിമാരുടെയും, സഞ്ചാരികളുടെയും ഒട്ടേറെ നരവംശ ശാസ്ത്രജ്ഞരുടെയും റിപ്പോർട്ടുകൾ വംശീയമായ മുൻവിധികളും കേട്ടുകേൾവികളും കെട്ടുകഥകളും അടിസ്ഥാനമാക്കിയുള്ളതായിരുന്നു.
അതിൽ ഒന്നുപോലും നേർസാക്ഷ്യത്തിന്റെ അടിസ്ഥാനത്തിലുള്ളതല്ലെന്നും മറിച്ച് സാംസ്കാരികാധിപത്യത്തിനുള്ള പ്രത്യയശാസ്ത്ര ഉപാധി എന്ന നിലയ്ക്ക് പ്രചരിപ്പിച്ചിട്ടുള്ളവയാണെന്നും ഇദ്ദേഹം വാദിക്കുന്നു.
സാംസ്കാരമുള്ള യൂറോപ്യർ സംസ്കാര ശൂന്യനായ അന്യ (other) നെ കണ്ടെത്തുകയായിരുന്നു ഈ കെട്ടുകഥകളിലൂടെ.
പുറംകണ്ണികൾ http://www.monstropedia.org/index.php?title=Cannibalism Archived 2012-10-05 at the Wayback Machine .
http://www.rotten.com/library/death/cannibalism/ Archived 2012-01-24 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ നരഭോജി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
നരഭോജി മരം ഇംഗ്ലീഷ് വിലാസം https://ml.wikipedia.org/wiki/Man-eating_tree
നരഭോജി മരം എന്നത് വിവിധ സാങ്കൽപ്പിക- കീടഭോജി സസ്യങ്ങളെ സൂചിപ്പിക്കാൻ ഉപയോഗിക്കുന്ന പദമാണ്.
കണ്ടുപിടിച്ചിരിക്കുന്നതിൽ വെച്ച് ഏറ്റവും വലിയ കീടഭോജി സസ്യം നിപെന്തിസ് റാജ -യാണ്.
മഡഗാസ്കർ മരം
ന്യൂ യോർക്ക്‌ വേൾഡ് -ൽ പ്രസിദ്ധീകരിക്കപ്പെട്ട എഡ്മണ്ട് സ്പെൻസറിന്റെ സാഹിത്യസ്പർശമുള്ള ഒരു രചനയിലൂടെയാണ് നരഭോജി മരം എന്ന ആശയം ഉരുത്തിരിഞ്ഞത്.
സ്പെൻസറിന്റെ ലേഖനം 26 ഏപ്രിൽ 1874-ലാണ് ന്യൂ യോർക്ക്‌ വേൾഡിൽ ആദ്യമായി പ്രത്യക്ഷപ്പെട്ടത്.
പിന്നീട് രണ്ടു ദിവസങ്ങൾക്ക് ശേഷം വീണ്ടും പ്രസിദ്ധീകരിക്കപ്പെട്ടു.
ലേഖനത്തിൽ ജെർമ്മൻ പര്യവേഷകനായ കാൾ ലീച്ചിന്റെ കത്ത് പ്രസിദ്ധീകരിക്കപ്പെട്ടു.
മഡഗാസ്കറിലെ മ്കോഡോ ഗോത്രവർഗ്ഗക്കാരുടെ നരബലിയെക്കുറിച്ച് ഇതിൽ പരാമർശമുണ്ടായിരുന്നു.
പിന്നീട് ഇത് മറ്റു പത്രങ്ങളിലും പ്രസിദ്ധീകരിക്കപ്പെട്ടു.
ചെയിസ് ഓസ്ബോണിന്റെ മഡഗാസ്കർ, നരഭോജി മരത്തിന്റെ നാട് എന്ന പുസ്തകം പ്രസിദ്ധീകരിച്ചതോടെ ഇതിനു കൂടുതൽ പ്രചാരണം ലഭിച്ചു.
മഡഗാസ്കറിലെ ഗോത്രവർഗ്ഗക്കർക്കും മിഷണറിമാർക്കും ഈ ഭയാനകവൃക്ഷത്തെക്കുറിച്ച് അറിവുണ്ടായിരുന്നെന്നു സമർത്ഥിക്കുന്നു.
എന്നാൽ 1955-ൽ അരണകളും മറ്റ് അത്ഭുതങ്ങളും എന്ന തന്റെ പുസ്തകത്തിൽ വില്ലി ലേ ഇവയെല്ലാം കെട്ടുകഥകളാണെന്നു പറയുന്നു.
നരകത്തിന്റെ കവാടം നരകത്തിന്റെ വാതിൽ, 2011ലെ പനോരമ ചിത്രം
ഇന്നത്തെ തുർക്ക്മെനിസ്താനിലുള്ള ദേർവേസ് ഗ്രാമത്തിലുള്ള ഒരു പ്രകൃതി വാതകനിക്ഷേപമാണ് നരകത്തിന്റെ കവാടം .1971 കണ്ടെത്തിയത് മുതൽ തീ കത്തിക്കൊണ്ടിരിക്കുന്ന ഈ മേഖല നരകത്തിന്റെ കവാടം എന്ന പേരിൽ അറിയപ്പെടുന്നു.
ഭൂമിക്കടിയിൽ നിന്നുള്ള വാതക പ്രവാഹമാണ് നിലക്കാത്ത തീക്കുള്ള ഇന്ധനം.
ചരിത്രം The deposit as seen at night, 2010
1971ൽ സോവിയറ്റ് യൂണിയന്റെ ഭാഗമായിരുന്ന കാലത്ത് സോവിയറ്റ് ശാസ്ത്രഞ്ജർ ഇവിടെ വാതക നിക്ഷേപം കണ്ടുത്തി.
സംമ്പിൽ എടുക്കാൻ ഡ്രിൽ ചെയ്തപ്പോൾ 200 അടി വ്യാസത്തിൽ മണ്ണ് അടർന്നു ഗർത്തം രൂപപ്പെട്ടു.
കുഴിയിൽ നിന്ന് വാതക പ്രവാഹം ഉണ്ടായി.
വാതകത്തിൽ വിഷവാതകതിന്റെ അംശം കണ്ടെത്തിയതോടെ ഗ്രാമ വാസികളുടെ സുരക്ഷയെ കരുതി വാതകം കത്തിച്ചു കളയാൻ തീരുമാനിച്ചു തീയിട്ടു.
രണ്ടാഴ്ച കൊണ്ട് വാതകം കതിതീരും എന്നു കരുതിയെങ്കിലും നാല്പതു വർഷമായിട്ടും കെടാതെ കത്തിക്കൊണ്ടിരിക്കുന്നു.
ഈ പ്രദേശം ഇപ്പോൾ ഒരു ടൂറിസ്റ്റ് അറ്റ്രാക്ഷൻ ആണ് അവലംബം ↑
നരബലി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Human_sacrifice The sacrifice of Polyxena by the triumphant Greeks, Trojan War , c. 570–550 BCE ഹത്യ സംബന്ധിച്ചുള്ള താളുകൾ കൊലപാതകം
മിക്കവാറും മതചടങ്ങിന്റെ ഭാഗമായി ഒന്നോ അതിലധികമോ മനുഷ്യരെ കൊലപ്പെടുത്തുന്ന പ്രവൃത്തിയാണ് നരബലി .
ദേവതാപ്രീതി, ഭൂമിയുടെ ഫലപുഷ്ടി വർധിപ്പിക്കുക, അമാനുഷിക ശക്തികൾ സ്വായത്തമാക്കുക, സ്വർഗലാഭം, രോഗമുക്തി തുടങ്ങി വ്യത്യസ്ത നേട്ടങ്ങൾ ലഭിക്കുമെന്ന വിശ്വാസത്തിലായിരുന്നു നരബലി നടത്തിയിരുന്നത്.
ചരിത്രത്തിലുടനീളം ഒട്ടുമിക്ക സംസ്കാരങ്ങളിലും നരബലി നടപ്പുണ്ടായിരുന്നു എന്നു കാണാവുന്നതാണ്.
ഇന്നും ഭാരതത്തിന്ററ തെക്കൻ സംസ്ഥാനത്തിൽ നരബലി ചെയ്തുവരുന്നു .
നരകൂർട്ട്, തെക്കൻ ഓസ്ട്രേലിയ ഇംഗ്ലീഷ് വിലാസം https://ml.wikipedia.org/wiki/Naracoorte,_South_Australia
തെക്കൻ ഓസ്‌ട്രേലിയയിലെ ചുണ്ണാമ്പുകൽ തീരപ്രദേശത്തായി, അഡലെയ്ഡിന് ഏകദേശം 336 കിലോമീറ്റർ തെക്കുകിഴക്കായും റിഡോച്ച് ഹൈവേയിൽ (A66) ഗാംബിയർ പർവതത്തിന് 100 കിലോമീറ്റർ വടക്കായും സ്ഥിതിചെയ്യുന്ന ഒരു പട്ടണമാണ് നരകൂർട്ട് .
1845-ൽ സ്കോട്ടിഷ് പര്യവേക്ഷകനായ വില്യം മാക്കിന്റോഷ് സ്ഥാപിച്ച കിൻക്രെയ്ഗ്, 1847 ൽ ഒരു സർക്കാർ കുടിയേറ്റ കേന്ദ്രമായി സ്ഥാപിക്കപ്പെട്ട നരകൂർട്ട് എന്നീ രണ്ടു പട്ടണങ്ങളുടെ സംയോജനത്തിലൂടെയാണ് നരകൂർട്ട് പട്ടണം രൂപീകൃതമായത്.
നിരവധി അക്ഷരവിന്യാസങ്ങളിലൂടെ കടന്നുപോയ ഈ പട്ടണത്തിന്റെ പേര് ഒഴുകുന്ന വെള്ളത്തിന്റെ സ്ഥലം അല്ലെങ്കിൽ വലിയ ജലഗർത്തം എന്നർത്ഥം വരുന്ന തദ്ദേശീയ പദത്തിൽനിന്നാണെന്ന് ഉരുത്തിരിഞ്ഞതെന്ന് വിശ്വസിക്കപ്പെടുന്നു.
1850 കളിൽ വിക്ടോറിയൻ ഗോൾഡ് റഷിലേയ്ക്ക് പോയി വന്നിരുന്ന ആളുകൾക്കായുള്ള ഒരു സേവന പട്ടണമായാണ് ഇത് വളർന്നുവന്നത്.
1853 മാർച്ച് 22 ന് ഇവിടെ ഒരു പോസ്റ്റ് ഓഫീസ് തുറക്കുകയും 1861 വരെയുള്ള കാലത്ത് ഇത് മൊസ്ക്വിറ്റോ പ്ലെയിൻസ് എന്നറിയപ്പെടുകയും ചെയ്തു.
അവലംബം 1 2 3 4 ↑ 1 2 1 2 3 ↑
നരഭോജികൾ (നാടകം)
പറവൂർ ജോർജ്ജ് രചിച്ച നാടകമാണ് നരഭോജികൾ .
1994-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
നരയംകുളം
കോഴിക്കോട് ജില്ലയിലെ കോട്ടൂര് പഞ്ചായത്തിനു കീഴിൽ വരുന്ന ഒരു  ഗ്രാമ പ്രദേശമാണ് നരയംകുളം .
ഇവിടുത്തെ ജനങ്ങൾ പല തരത്തിലുള്ള സാമ്പത്തിക കൂടായ്മകളും പിന്തുടരുന്നവരാണ്.
പണം പയറ്റ് ,സഹായകുറി തുടങ്ങിയവ ഉദാഹരണം.
ഇവിടെ എറ്റവും ഉയരത്തിൽ സ്ഥിതി ചെയ്യുന്ന ഒരു പ്രദേശമാണ് വേയപ്പാറ
വേയപ്പാറ ചെങ്ങോട് മലയുടെ പടിഞ്ഞാറെ ആറ്റമാണ് ഒട്ടേറെ സഞ്ചാരികൾ വേയപ്പാറ കാണാൻ വരാറുണ്ട് ഒട്ടേറെ ടൂറിംഗ് ക്ലബ്ബുകൾ ഇവിടെയുണ്ട്
നോറ ക്വിൽ ദേശീയോദ്യാനം
നോറ ക്വിൽ ദേശീയോദ്യാനം തെക്കുകിഴക്കൻ സ്വീഡനിൽ വിമ്മർബിക്കു സമീപമുള്ള കൽമാർ കൌണ്ടിയിലെ സ്മാലാൻറിൽ 1927-ൽ രൂപീകരിക്കപ്പെട്ട ഒരു ദേശീയോദ്യാനമാണ്.
ദേശീയോദ്യാനത്തിൽ നിന്ന് ഏതാനും കിലോമീറ്ററുകൾ ദൂരത്തിൽ 14 മീറ്റർ (46 അടി) വ്യാപ്തിയുള്ള യൂറോപ്പിലെ ഏറ്റവും വലിയ ഇംഗ്ലീഷ് ഓക്കുമരമായ റംസ്കുല്ല ഓക്ക് സ്ഥിതിചെയ്യുന്നു.
ആയിരക്കണക്കിനു വർഷങ്ങൾ പഴക്കമുള്ളതാണ് ഇത്.
നോറ ജോൺസ്‌
ഒരു അമേരിക്കൻ ഗായികയും , ഗാനരചയിതാവും, പിയാനിസ്റ്റുമാണ് നോറ ജോൺസ്‌ (ജനനം: ഗീതാലി നോറ ജോൺസ് ശങ്കർ , മാർച്ച് 30, 1979).
നിരവധി പുരസ്‌കാരങ്ങൾ കരസ്ഥമാക്കിയ അവരുടെ 50 ദശലക്ഷം റെക്കോർഡുകൾ ലോകമെമ്പാടുമായി വിറ്റഴിച്ചിട്ടുണ്ട് .
2000-2009 ദശാബ്ദത്തിലെ ഏറ്റവും മികച്ച ജാസ് ഗായികയായി ബിൽബോർഡ് മാഗസിൻ നോറ ജോൺസിനെ തിരഞ്ഞെടുത്തു.
ഒമ്പത് ഗ്രാമി പുരസ്‌കാരം നേടിയിട്ടുള്ള അവർ ബിൽബോർഡ് മാഗസിൻ  തയാറാക്കിയ 2000-2009 ദശാബ്ദത്തിലെ മികച്ച കലാകാരന്മാരുടെ പട്ടികയിൽ അറുപതാം സ്ഥാനം നേടിയിരുന്നു.
2002 ൽ ' ജോൺസ് കം എവേ വിത് മീ ' എന്ന സംഗീത ആൽബത്തിലൂടെയാണ് അവർ തൻ്റെ സംഗീത കരിയർ ആരംഭിച്ചത്.
ജാസ് , കൺട്രി , പോപ്പ് എന്നിവ സംയോജിച്ചു പുറത്തിറക്കിയ ഈ ആൽബം 27 ദശലക്ഷം കോപ്പികൾ വിറ്റു, ഡയമണ്ട് പദവി നേടി.
ആൽബം ഓഫ് ദി ഇയർ, റെക്കോർഡ് ഓഫ് ദി ഇയർ, മികച്ച പുതുമുഖം ഉൾപ്പെടെ അഞ്ച് ഗ്രാമി പുരസ്കാരങ്ങൾ ഈ ആൽബം നേടി.
ഫീൽസ് ലൈക് ഹോം (2004), നോട്ട് ടൂ ലേറ്റ് (2007) എന്നിങ്ങനെ പിന്നീട് പുറത്തിറക്കിയ രണ്ടു ആൽബങ്ങളും ഒരു ദശലക്ഷം പകർപ്പുകൾ വീതം വിറ്റു, പ്ലാറ്റിനം പദവി നേടി.
നിരൂപകരും ഇവയെ പൊതുവെ നല്ലരീതിയിൽ സ്വീകരിച്ചു.
ജോൺസിന്റെ അഞ്ചാം സ്റ്റുഡിയോ ആൽബം, ലിറ്റിൽ ബ്രോക്കൺ ഹാർട്ട്സ് , 2012 ഏപ്രിൽ 27 നു പുറത്തിറങ്ങി.
അവരുടെ ഏറ്റവും പുതിയ ആൽബം ഡേ ബ്രേക്സ് , ഒക്ടോബർ 7, 2016 ന് പുറത്തിറങ്ങി.
2007 ൽ പുറത്തിറങ്ങിയ മൈ ബ്ലൂബെറി നൈറ്റ്സ്സിൽ എന്ന ചലച്ചിത്രത്തിലൂടെ ജോൺസ് സിനിമയിൽ തൻറെ അരങ്ങേറ്റം കുറിച്ചു.
ഇന്ത്യൻ സിത്താർ വിദഗ്ദ്ധനും സംഗീതജ്ഞനുമായ പണ്ഡിറ്റ് രവിശങ്കറിന്റെ മകളും, സംഗീതജ്ഞയായ അനൂഷ്ക ശങ്കറിന്റെ അർദ്ധ സഹോദരിയുമാണ് നോറ ജോൺസ്‌.
1979 മാർച്ച് 30 ന് ന്യൂയോർക്കിലെ ബ്രൂക്ലിനിൽ അമേരിക്കൻ സംഗീത മേളകളുടെ അവതാരക സ്യൂ ജോൺസിന്റേയും ഇന്ത്യൻ സംഗീതജ്ഞൻ രവി ശങ്കറിന്റേയും പുത്രിയായി ഗീതാലി നോറാ ജോൺസ് ശങ്കർ എന്ന പേരിൽ  ജനിച്ചു.
അവിവാഹിതരായ മാതാപിതാക്കൾ 1986-ൽ വേർപിരിഞ്ഞപ്പോൾ, നോറ ടെക്സസിലെ ഗ്രേപ്പ്‍വൈനിൽ മാതാവിനോടൊപ്പം വളർന്നു.
ഡാളസിലെ ബുക്കർ ടി. വാഷിംഗ്ടൺ ഹൈസ്കൂൾ ഫോർ ദ പെർഫോമിംഗ് ആന്റ് വിഷ്വൽ ആർട്സിലേയ്ക്കു മാറുന്നതിനു മുമ്പ് കോളിവില്ലെ മിഡിൽ സ്കൂളിലും ഗ്രേപ്പ്‍വൈൻ ഹൈസ്കൂളിലുമായി വിദ്യാഭ്യാസം ചെയ്തിരുന്നു.
ഹൈസ്കൂളിൽ പഠിക്കുന്ന കാലത്ത് സ്കൂൾ ഗായകസംഘത്തിൽ അവർ പാടുകയും ബാൻഡിൽ പങ്കെടുക്കുകയും അൾട്ടോ സാക്സോഫോൺ എന്ന കുഴൽവാദ്യം വായിക്കുകയും ചെയ്തിരുന്നു.
പതിനാറാമത്തെ വയസ്സിൽ, മാതാപിതാക്കളുടെ സമ്മതത്തോടെ, അവർ ഔദ്യോഗികമായി നോറാ ജോൺസ് എന്നു പേരുമാറ്റം നടത്തി.
സ്റ്റുഡിയോ ആൽബങ്ങൾ കം എവേ വിത് മീ (2002) ഫീൽസ് ലൈക് ഹോം (2004) നോട്ട് ടൂ ലേറ്റ് (2007) ദ ഫോൾ (2009) ലിറ്റിൽ ബ്രോക്കൺ ഹാർട്സ് (2012) ഡേ ബ്രേക്സ് (2016) സഹകരണ ആൽബങ്ങൾ റോം (ഡേഞ്ചർ മൌസ്,ഡാനിയൽലൂപി , ജാക്ക് വൈറ്റ് എന്നിവർക്കൊപ്പം ) (2011) ഫോറെവർലി (ബില്ലി ജോ ആംസ്ട്രാംങ്ങിനൊപ്പം) (2013) അഭിനയിച്ച ചലച്ചിത്രങ്ങളും ടെലിവിഷൻ പരിപാടികളും വർഷം പരിപാടി കഥാപാത്രം കുറിപ്പുകൾ 2002, 2004 സാറ്റർഡേ നൈറ്റ് ലൈവ് Herself / Musical Guest "Robert De Niro/Norah Jones" (Season 28, Episode 7) "Colin Firth/Norah Jones" (Season 29, Episode 14) 2002 ടു വീക്സ് നോട്ടീസ് Herself Cameo 2003 ഡോളി പാർട്ടൺ: പ്ലാറ്റിനം ബ്ലോണ്ടെ Herself Cameo / TV documentary 2003 100% NYC: ട്രിബേക്ക ഫിലിം ഫെസ്റ്റിവൽ Herself Cameo / TV documentary 2004 സെസമി സ്ട്രീറ്റ് Herself "Snuffy's Invisible, Part 1" (Season 35, Episode 13) 2007 മൈ ബ്ലൂബറി നൈറ്റ്സ് Elizabeth (Lizzie/Beth) Film Debut Nominated – Cannes Film Festival for Palme d'Or 2007 എൽവിസ്: വിവി ലാസ് വെഗാസ് Herself Cameo / TV documentary 2008 ലൈഫ്.
സപ്പോർട്ട്.
മ്യൂസിക് Herself Cameo 2009 വാഹ് ഡോ ഡെം Willow 2009 30 റോക്ക് Herself "Kidney Now!"
(Season 3, Episode 22) 2009 ടോണി ബെന്നെറ്റ്: ഡ്യൂയെറ്റ്സ് II Herself Cameo / TV movie 2012 ടെഡ് Herself 2012 VH1 സ്റ്റോറിടെല്ലേർസ് Herself / Performance 2014 ദേ കെയിം ടുഗദർ Herself അവലംബം ↑ ↑ ↑ ↑ {{ cite news }} :  CS1 maint: bot: original URL status unknown ( link ) ↑ ↑ ↑ ↑ ↑ ↑ ↑ ↑ {{ cite news }} :  CS1 maint: bot: original URL status unknown ( link ) ↑ ↑ {{ cite news }} :  CS1 maint: bot: original URL status unknown ( link ) ↑ പുറത്തേക്കുള്ള കണ്ണികൾ [http://  ഔദ്യോഗിക വെബ്സൈറ്റ്] ഇന്റർനെറ്റ് മൂവി ഡാറ്റാബേസിൽ നിന്ന് നോറ ജോൺസ്‌
നോറ വാലി ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Neora_Valley_National_Park
പശ്ചിമ ബംഗാൾ സംസ്ഥാനത്തിലെ ഡാർജിലിങ് ജില്ലയിൽ സ്ഥിതി ചെയ്യുന്ന ദേശീയോദ്യാനമാണ് നോറ വാലി ദേശീയോദ്യാനം ( ബംഗാളി : নেওরা ভ্যালি জাতীয় উদ্যান Neora Bhêli Jatio Uddan, നേപ്പാളി : नेउरा भेल्ली राष्ट्रीय उद्यान).
1986-ലാണ് ഈ ഉദ്യാനം രൂപീകൃതമായത്.
88 ചതുരശ്ര കിലോമീറ്ററാണ് ഉദ്യാനത്തിന്റെ വിസ്തൃതി.
മുളങ്കാടുകളും ഇലപൊഴിയും വനങ്ങളും ചേർന്നതാണ് ഇവിടുത്തെ പ്രകൃതി.
സാൽ വൃക്ഷങ്ങളെ ഇവിടെ ധാരാളമായി കാണാം.
Tangta Camp, Thusum beat, Neora Valley National Park,West Bengal,India Alu bari Camp ( It is the paradise of different kinds of bird.),Neora Valley National Park,West Bengal, India ജന്തുജാലങ്ങൾ
ഹിമാലയൻ ഫീൽഡ് മൗസ്,ഹിമാലയൻ താർ, അസാമീസ് മക്കാക്ക്, ഹിമാലയൻ വീസെൽ, ചുവന്ന കുറുക്കൻ തുടങ്ങിയ ജന്തുക്കൾ ഇവിടെ അധിവസിക്കുന്നു.
നോറെതിസ്റ്റെറോൺ
നോറെത്തിൻഡ്രോൺ എന്നും അറിയപ്പെടുന്ന നോറെത്തിസ്റ്റെറോൺ , ജനന നിയന്ത്രണ ഗുളികകൾ, ആർത്തവവിരാമ ഹോർമോൺ തെറാപ്പി, ഗൈനക്കോളജിക്കൽ ഡിസോർഡേഴ്സ് എന്നിവയുടെ ചികിത്സയ്ക്കായി ഉപയോഗിക്കുന്ന ഒരു പ്രോജസ്റ്റിൻ ഇംഗ്ലീഷ്: Norethisterone അഥവാ , norethindrone.
മരുന്ന് ലോ-ഡോസ്, ഹൈ-ഡോസ് ഫോർമുലേഷനുകളിലും ഒറ്റയ്ക്കും ഈസ്ട്രജനുമായി സംയോജിപ്പിച്ചും ലഭ്യമാണ്.
ഇത് വായിലൂടെയോ നോറെത്തിസ്റ്റെറോൺ എനന്തേറ്റ് ആയി പേശികളിലേക്ക് കുത്തിവച്ചോ ഉപയോഗിക്കുന്നു.
നോറെത്തിസ്റ്റെറോണിന്റെ പാർശ്വഫലങ്ങളിൽ ആർത്തവ ക്രമക്കേടുകൾ, തലവേദന, ഓക്കാനം, സ്തനങ്ങളുടെ ആർദ്രത, മാനസികാവസ്ഥയിലെ മാറ്റങ്ങൾ, മുഖക്കുരു, വർദ്ധിച്ച മുടി വളർച്ച എന്നിവ ഉൾപ്പെടുന്നു.
നോറെത്തിസ്റ്റെറോൺ ഒരു പ്രോജസ്റ്റിൻ അല്ലെങ്കിൽ സിന്തറ്റിക് പ്രോജസ്റ്റോജൻ ആണ്, അതിനാൽ പ്രോജസ്റ്ററോൺ പോലുള്ള പ്രോജസ്റ്റോജനുകളുടെ ജൈവ ലക്ഷ്യമായ പ്രോജസ്റ്ററോൺ റിസപ്റ്ററിന്റെ അഗോണിസ്റ്റാണ്.
ഇതിന് ദുർബലമായ ആൻഡ്രോജനിക്, ഈസ്ട്രജനിക് പ്രവർത്തനം ഉണ്ട്, കൂടുതലും ഉയർന്ന അളവിൽ, മറ്റ് പ്രധാന ഹോർമോൺ പ്രവർത്തനങ്ങളൊന്നുമില്ല.
റഫറൻസുകൾ 1 2 ↑ 1 2 3 4 ↑ 1 2 ↑ ↑ https://www.accessdata.fda.gov/drugsatfda_docs/label/2007/018405s023lbl.pdf ↑